钦定古今图书集成/明伦汇编/氏族典/第276卷 > 王积
## 钦定古今图书集成/明伦汇编/氏族典/第276卷 > 王积

按《苏州府志》：“积字子崇，太仓人。正德辛巳进士，任兵
部，以便养乞南武库，迁广东参议，治粮储，考利弊十
二事。以忧归。后补官，耻谒要人，候岁馀不得调，至鬻
衣自给，乃上书乞休。吏部愧，除陕西参议，历迁福建
参政。积虽外吏，受世宗知。晋副都御史，巡抚山东。积
持大体，吏民怀畏。迁南京兵部右侍郎，以目眚，乞休”
归，卒。